Opalenica
Opalenica (saksa Opalenitza, 1943–1945 Oppenbach) on linn Poolas Suur-Poola vojevoodkonnas Nowy Tomyśli maakonnas, Opalenica valla halduskeskus. Opalenica asub Poznańi kesklinnast umbes 36 km läänes. Opalenicat on ürikutes esimest korda mainitud 1393. aastal, linnaõigused sai tõenäoliselt 1400. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Opalenica Poola koosseisu tagasi.